ΚΑΝΟΝΙΣΜΟΣ (ΕΚ) αριθ. 3111/93 ΤΗΣ ΕΠΙΤΡΟΠΗΣ της 10ης Νοεμβρίου 1993 για την κατάρτιση των καταλόγων των κρασιών λικέρ ποιότητας που παράγονται σε καθορισμένες περιοχές, οι οποίες αναφέρονται στα άρθρα 3 και 12 του κανονισμού (ΕΟΚ) αριθ. 4252/88 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 4252/88 του Συμβουλίου της 21ης Δεκεμβρίου 1988 σχετικά με την παρασκευή και την εμπορία κρασιών λικέρ που παράγονται στην Κοινότητα (1), όπως τροποποιήθηκε τελευταία από τον κανονισμό (ΕΟΚ) αριθ. 1568/93 (2), και ιδίως το άρθρο 22 δεύτερο εδάφιο, Εκτιμώντας: ότι, σε εφαρμογή των άρθρων 3 και 12 του κανονισμού (ΕΟΚ) αριθ. 4252/88, με βάση τις πληροφορίες που παρασχέθηκαν από τα ενδιαφερόμενα κράτη μέλη, πρέπει να καταρτιστούν οι κατάλογοι των κρασιών λικέρ ποιότητας που παράγονται σε καθορισμένες περιοχές (v.l.q.p.r.d.) για την παρασκευή των οποίων γίνονται δεκτοί ειδικοί κανόνες- ότι, για να είναι ευκολότερη η εξακρίβωση των προϊόντων και να διευκολυνθούν οι ενδοκοινοτικές συναλλαγές, πρέπει να υπάρχει αναφορά στην περιγραφή του προϊόντος όπως αυτή καθορίζεται από την κοινοτική νομοθεσία ή ενδεχομένως από την εθνική νομοθεσία- ότι, εντούτοις, η χρησιμοποίηση της αναφοράς αυτής δεν προδικάζει τους κανόνες παρουσιάσεως και περιγραφής των κρασιών λικέρ που θα μπορούσαν να εγκριθούν αργότερα στην Κοινότητα- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατάλογοι των v.l.q.p.r.d. που αναφέρονται στα άρθρα 3 και 12 του κανονισμού (ΕΟΚ) αριθ. 4252/88 περιλαμβάνονται στο παράρτημα. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Νοεμβρίου 1993.

[Source: multi_eurlex | Tokens: 1768]